Source: https://www.riigiteataja.ee/akt/26726
Timestamp: 2019-12-15 11:57:18+00:00
Document Index: 5596739

Matched Legal Cases: ['§ 5', '§ 7', '§ 8', '§ 10', '§ 11', '§ 5', '§ 7', '§ 8', '§ 10', '§ 11']

Kollektiivlepingute andmekogu asutamine ja pidamise kord – Riigi Teataja
Kollektiivlepingute andmekogu asutamine ja pidamise kord
Kollektiivlepingute andmekogu asutamine ja pidamise kord - sisukord
2 KOLLEKTIIVLEPINGUTE ANDMEKOGU PIDAMISE KORD
§ 5 Andmekogu andmete alusdokumendid
§ 7 Andmete esitamise kord
§ 8 Andmetele juurdepääs
§ 10 Andmekogu kasutuselevõtmise aeg
§ 11 Määruse rakendumine
RTL 2001, 5, 65
Vastu võetud 02.01.2001 nr 2
Kollektiivlepingute andmekogu asutatakse ja pidamise kord kehtestatakse «Kollektiivlepingu seaduse» (RT I 1993, 20, 353; 1999, 60, 616; 2000, 57, 372) paragrahvi 41 lõike 2 ja «Andmekogude seaduse» (RT I 1997, 28, 423; 1998, 36/37, 552; 1999 10, 155; 2000, 50, 317; 57, 373; 92, 597) paragrahvi 39 lõike 2 alusel.
Asutada Sotsiaalministeeriumi andmekogu ametliku nimega «Kollektiivlepingute andmekogu» (edaspidi andmekogu).
Andmekogu pidamise eesmärk on «Kollektiivlepingu seaduses» sätestatud ülesannete täitmiseks korrastatud andmekogu loomine sõlmitud kollektiivlepingute registreerimiseks ja «Kollektiivlepingu seaduse» paragrahvi 6 lõike 1 punktides 1 ja 3 määratud tingimuste osas tööandjate ühingu või liidu ja töötajate ühingu või liidu ning tööandjate keskliidu ja töötajate keskliidu vahel sõlmitud ja poolte kokkuleppel laiendatud kollektiivlepingu tingimuste avaldamine.
Andmekogu vastutavaks ja volitatud töötlejaks on Sotsiaalministeeriumi töösuhete osakond.
2. peatükk KOLLEKTIIVLEPINGUTE ANDMEKOGU PIDAMISE KORD
Andmekogu peetakse ühetasandilise infotehnoloogilise andmebaasina ja paberkandjal toimikutena.
§ 5. Andmekogu andmete alusdokumendid
Andmekogu andmete alusdokumendiks on sõlmitud kollektiivlepingu koopia, mida säilitatakse toimikus.
Andmekogusse kantakse sõlmitud kollektiivlepingute kohta järgmised andmed:
1) kollektiivlepingu sõlminud osapoolte andmed (ettevõtte tegevusala, kontaktandmed);
2) kollektiivlepinguga hõlmatud töötajate arv;
3) kollektiivlepingu jõustumise aeg;
4) kollektiivlepingu kehtivuse aeg;
5) laiendatud kollektiivlepingutega määratud palgatingimused, töö- ja puhkeaja tingimused ning laienemistingimuste Ametlikus Teadaandes avaldamise aeg;
6) kollektiivlepingu muutmine ja täiendamine;
7) andmete esitamise kuupäev.
§ 7. Andmete esitamise kord
Kollektiivlepingu sõlminud töötajate osapoole esindaja esitab andmekogule sõlmitud kollektiivlepingu koopia 15 tööpäeva jooksul arvates lepingule allakirjutamise päevast, kui kollektiivlepingus pole kokku lepitud teisiti.
§ 8. Andmetele juurdepääs
(1) Andmekogu andmed ja alusdokumendid on avalikud.
(2) Andmetele juurdepääsu tingimused, kord ja viisid reguleeritakse «Avaliku teabe seadusega» sätestatud korras (RT I 2000, 92, 597).
(1) Andmekogu tegevuse seaduslikkuse üle teostab järelevalvet andmekaitse järelevalveasutus vastavalt oma pädevusele.
(2) Andmekogu pidamise seaduslikkuse üle teostab järelevalvet Sotsiaalministeeriumi vastavat pädevust omav ametnik.
§ 10. Andmekogu kasutuselevõtmise aeg
(1) Volitatud töötleja korraldab andmekogu kasutuselevõtmise alates 1. jaanuarist 2001. a.
(2) Enne 1. jaanuari 2001. a sõlmitud kehtivate kollektiivlepingute registreerimise andmekogus korraldab tööandja 1. aprilliks 2001. a.
§ 11. Määruse rakendumine
Käesolevat määrust rakendatakse 1. jaanuarist 2001. a.